যৌন পরিপক্বতা
যৌন পরিপক্কতা বা যৌন বয়ঃপ্রাপ্তি () বলতে সেই দশা বা বয়সকে বোঝায়, যখন কোন প্রাণী যৌন প্রক্রিয়ায় বংশবৃদ্ধি বা প্রজনন করার জন্য দৈহিক ও মানসিকভাবে পূর্ণতা লাভ করে। প্রচলিত ভাষায় একে "প্রাপ্তবয়স্ক হওয়া" বলা হয়। মানব প্রজাতির যৌন পরিপক্কতা তৈরী হওয়ার প্রক্রিয়াকে বয়ঃসন্ধি নামে নামকরণ করা হয। সাধারণত ছেলেদের ক্ষেত্রে ১০ এবং মেয়েদের ক্ষেত্রে ৯ বছরের পর থেকেই এসব পরিপক্কতা আরম্ভ হয়
জন্মদিন
মানবীয় গুণাবলীর অধিকারী মানুষ আবেগপ্রবণ জাতি হিসেবে চিহ্নিত। মূলতঃ মায়ের গর্ভ থেকে ভূমিষ্ঠ শিশুর এক বছর পূর্তিতে জন্মদিনের আয়োজন করা হয় মহাআড়ম্বরে। সন্তান কিংবা ব্যক্তিকে তার জন্মদিবসটির গুরুত্ব, সামাজিক প্রেক্ষাপটে চিহ্নিতকরণ ও লোকদের সাথে আরো পরিচিত করাও এর অন্যতম উদ্দেশ্য। কিংবা বাবা-মায়ের আদরের ধন হিসেবে শিশুটিকে সন্তুষ্ট ও খুশি করার জন্যও জন্মদিন পালন করা হয়। কখনও কখনও বেসরকারী পর্যায়ে কোন প্রতিষ্ঠানের উৎপত্তির তারিখকে কেন্দ্র করে পরবর্তী বছরগুলোতে নির্দিষ্ট তারিখে জন্মদিনের আয়োজন করা হয়। ঐদিনে প্রতিষ্ঠানের পরিবেশ থাকে অত্যন্ত আনন্দঘন ও উৎফুল্ল। কর্মকর্তা-কর্মচারীসহ সংশ্লিষ্টদের মাঝে বিপুল উৎসাহ-উদ্দীপনা, আনন্দ-স্ফূর্তির বহিঃপ্রকাশ দেখা যায়।
যখন ব্যক্তির বয়স মাসের নির্দিষ্ট তারিখ ও বছর একই পর্যায়ে অবস্থান করে তখন তা মহা জন্মদিন বা লাকী বার্থডে, শ্যাম্পেন ডে অথবা স্টার বার্থডে নামে অভিহিত করা হয়।